open-index/open-wikipedia-markdown huggingface dataset:
Cowboy Junkies

**Cowboy Junkies** on vuonna 1985 Ontariossa perustettu kanadalainen vaihtoehtorock-yhtye. Sen musiikki on saanut vaikutteita perinteisestä kantrista, bluesista ja folkista.

Cowboy Junkiesin perustajista kitaristi-lauluntekijä Michael Timmins ja basisti Alan Anton (oik. Alan Alizojvodic) soittivat yhdessä yhtyeissä Hunger Project ja Germinal, joka oli Britanniassa toiminut avantgarde-instrumentaaliyhtye. He alkoivat Kanadaan palattuaan jammailla kokoonpanolla, jossa Timminsin veli Peter oli rumpalina. Vuonna 1985 he ottivat laulajaksi Michaelin ja Peterin siskon Margo Timminsin, sosiaalityöntekijän, joka ei ollut koskaan laulanut julkisesti.

Yhtyeen debyyttialbumi *Whites Off Earth Now!!* ilmestyi 1986. Se sisälsi yhtä lukuun ottamatta lainakappaleita. Kriitikoiden arvostama kirkossa yhdessä yössä yhdellä mikrofonilla äänitetty kakkosalbumi *[[The Trinity Session]]* vuodelta 1988 sai laajempaa huomioita ja siitä tuli kulttisuosikki. Muun muassa *Los Angeles Times* valitsi levyn yhdeksi vuoden parhaista albumeista.

The Trinity Sessionia seuranneet 1990-luvun albumit menestyivät myös hyvin Kanadassa. Vuonna 1996 yhtye siirtyi RCA-levymerkiltä Geffenin MCA Records Canada -merkille. Uudelle yhtiöille tehty ensimmäinen albumi *Lay It Down* tuotettiin yhdessä John Keanen kanssa ja se myi yli 600&nbsp;000 kappaletta. 2000-luvulla yhtye on julkaissut useita albumeja ja kokoelmalevyjä sekä kiertänyt esiintymässä ympäri maailmaa. Esimerkiksi vuonna 2001 Cowbow Junkies esiintyi 108 konserttipaikassa ja 15 maassa. Yhtye teki laajat Pohjois-Amerikan ja Euroopan kiertueet myös vuosina 2002 ja 2004.

## Diskografia

### Studioalbumit

## Lähteet

## Aiheesta muualla
* Viralliset kotisivut
*
Variaatioperiaate

**Variaatioperiaate** on tieteessä käytetty periaate, jota sovelletaan variaatiolaskennassa. Periaatteessa etsitään funktiota, joka maksimoi tai minimoi halutun suureen. Esimerkiksi variaatiolaskennalla voidaan selvittää mikä on köyden muoto, joka on kiinnitetty molemmista päistä. Variaatioperiaatteella minimoidaan köyden potentiaali.

Cornelius Lanczosin mukaan jokainen fysiikan laki, joka voidaan johtaa variaatioperiaatteella, kuvaa itseadjungoituvaa operaattoria. Nämä kuvaukset ovat invariantteja hermiittisessä muunnoksessa.

## Esimerkkejä
* Ivar Ekelandin variaatioperiaate
* Fermat'n periaate geometrisessä optiikassa.
* Pienimmän toiminnan periaate mekaniikkassa, sähkömagneettisessa teoriassa ja kvanttimekaniikassa.
* Maupertuisin periaate klassisessa mekaniikkassa.
* Einsteinin kenttäyhtälöt voidaan johtaa käyttäen Einsteinin-Hilbertin vaikutusta.

## Lähteet

* 
* S T Epstein 1974 "*The Variation Method in Quantum Chemistry*". (New York: Academic)
* R.P. Feynman, "The Principle of Least Action", an almost verbatim lecture transcript in Volume 2, Chapter 19 of *The Feynman Lectures on Physics*, Addison-Wesley, 1965. An introduction in Feynman's inimitable style.
* C Lanczos, *The Variational Principles of Mechanics* (Dover Publications)
* R K Nesbet 2003 "*Variational Principles and Methods In Theoretical Physics and Chemistry*". (New York: Cambridge U.P.)
* S K Adhikari 1998 "*Variational Principles for the Numerical Solution of Scattering Problems*". (New York: Wiley)
* C G Gray , G Karl G and V A Novikov 1996 Ann. Phys. 251 1.
* C.G. Gray, G. Karl, and V. A. Novikov, "*[http://arxiv.org/abs/physics/0312071 Progress in Classical and Quantum Variational Principles]*". 11 December 2003. physics/0312071 Classical Physics.
*
* Stephen Wolfram, *A New Kind of Science* p. 1052
* John Venables, "*[http://venables.asu.edu/quant/varprin.html The Variational Principle and some applications] *". Dept of Physics and Astronomy, Arizona State University, Tempe, Arizona (Graduate Course: Quantum Physics)
* Andrew James Williamson, "*[http://www.tcm.phy.cam.ac.uk/~ajw29/thesis/node15.html The Variational Principle] – Quantum monte carlo calculations of electronic excitations*". Robinson College, Cambridge, Theory of Condensed Matter Group, Cavendish Laboratory. September 1996. (dissertation of Doctor of Philosophy)
* 
* Komkov, Vadim (1986) Variational principles of continuum mechanics with engineering applications. Vol. 1. Critical points theory. Mathematics and its Applications, 24. D. Reidel Publishing Co., Dordrecht.
Valtalaki (1941)

**Laki talouselämän säännöstelemisestä poikkeuksellisissa oloissa** eli niin sanottu valtalaki oli Suomessa vuosina 1941–1955 voimassa ollut poikkeuslaki, jolla valtioneuvostolle annettiin erityiset valtuudet säännöstellä maan talouselämää jatkosodan aikana ja sen jälkeen. 

## Säätäminen
Laki säädettiin toukokuussa 1941 määräaikaisena, ja sen voimassaoloaikaa jatkettiin yhdellä vuodella kerrallaan vuosina 1942–1954. Yhdessä tämän lain kanssa vuonna 1941 säädettiin myös *laki väestön toimeentuloa vaarantavien rikosten rankaisemisesta* (304/1941).

Näitä molempia lakeja koskeva ensimmäinen hallituksen esitys annettiin vuonna 1940 (HE 157/1940). Valtalaki hyväksyttiin eduskunnassa toukokuussa 1941 äänin 147–33.

Valtioneuvostolla oli melko laajat valtuudet säännöstellä talouselämää. Valtuudet perustuivat sotatilalakiin (303/1930) ja lakiin puolustusvalmiuden tehostamisesta sodanvaaran uhatessa (193/1939). Säännöstelymääräyksiä pidettiin tilanteeseen nähden riittämättöminä. Sotatilalain säännökset antoivat oikeuden säännöstellä vain yleisten tarvikkeiden tuotantoa, kauppaa, kulutusta, kuljetusta ja hintoja. Säännöstelyn ulkopuolelle olivat jääneet muut kuin yleiset tarvikkeet. Niidenkin säännöstelyä pidettiin tarpeellisena muun muassa raaka-aineiden säästämiseksi. Lisäksi valtioneuvostolle haluttiin valtuudet säännöstellä yleiseen hintatasoon vaikuttavia tekijöitä kuten vuokria, kuljetusmaksuja ja erilaisia tariffeja. Myös sotatilalain säännösten suppea ilmaisu oli tuottanut tulkintavaikeuksia ja siksi haluttiin selventäviä lisämääräyksiä.

Tarvittavat uudet säännökset olisi voitu antaa muuttamalla ja täydentämällä sotatilalakia, mutta säännöstely katsottiin tarpeelliseksi senkin jälkeen, kun sotatila julistettaisiin lakanneeksi. Siksi valtioneuvosto piti tarpeellisena kokonaan uutta lakia. Samalla valtioneuvostolle voitiin antaa uusia valtuuksia, kuten oikeus antaa määräyksiä työttömyyden torjumiseksi ja oikeus velvoittaa kunnat asettamaan lautakuntia ja toimihenkilöitä säännöstelymääräysten toimeenpanoa varten sotatilan lakkaamisen jälkeenkin.

Valtalakiin ei sisällytetty rangaistusseuraamuksia määräysten rikkomisesta, vaan niistä säädettiin eri laissa. Se oli laki väestön toimeentuloa vaarantavien rikosten rankaisemisesta (304/1941) ja se tuli voimaan samana päivänä kuin valtalakikin. Sen sijaan valtalaissa oli säännös siitä, että valtalain nojalla annettuja määräyksiä noudattamatta tai niitä kiertäen tehty sitoumus, sopimus tai muu välipuhe oli mitätön.

## Lähteet

## Aiheesta muualla
*
Örö

**Örö** on Saaristomeren kansallispuistossa Kemiönsaaren kunnassa Hiittisten lounaispuolella sijaitseva saari, joka aiemmin kuului Hiittisten ja myöhemmin Dragsfjärdin kuntaan. Saari on ollut sotilaskäytössä Venäjän vallan ajasta lähtien.

## Linnake

Örön linnoitteiden rakentaminen aloitettiin osana Venäjän keisarikunnan Pietari Suuren merilinnoitusta vuonna 1915. Suomen itsenäistyttyä saari on ollut osa Suomen meripuolustusta, ja siellä on ollut rannikkotykistön raskas ja järeä patteri. Puolustusvoimien toiminta Örön linnakkeella lakkasi pääosin vuonna 2005, mutta siellä on edelleen toimintakuntoinen kolmitykkinen 130 TK -rannikkopatteri.

Museovirasto on määritellyt Örön linnakkeen yhdeksi Suomen valtakunnallisesti merkittävistä rakennetuista kulttuuriympäristöistä. 

## Saaren luonto
Örö on matalalla vesialueella sijaitseva harjusaari, jolla esiintyy runsaasti arvokkaita luontotyyppejä, kuten erikoisen luonnontilaisena säilyneitä hiekkarantoja, dyynejä ja rantaniittyjä. Örössä on havaittu kaikkiaan 1&nbsp;500 perhoslajia, joista uhanalaisia tai silmälläpidettäviä on yli sata. Se on tunnettu myös harvinaisten merenrantakasvien, kuten merijuolavehnän alalajin merivehnän (*Elymus farctus* ssp. *boreoatlanticus*) esiintymistä. Suomessa uhanalainen, rauhoitettu ja hyvin harvinainen merivehnä tunnettiin pitkään vain Öröstä. Muita uhanalaisia ja silmälläpidettäviä putkilokasveja saarella ovat muun muassa hietaneilikka, hietikkosara, isokrassi, kangasajuruoho, lännenhanhikki, meriotakilokki ja merikastikka. Saari on myös Suomen ainoa ketokylmänkukan nykyinen kasvupaikka.


Örö.jpg
Skogsutsikt_Örö_2015.jpg
File:U7A8804-3.jpg
Västra_stranden_vegetation_Örö_2015.jpg
Västra_stranden_Örö_2015.jpg


## Lähteet
* Metsähallitus: Saaristomeren ”suljettu” saari Örö avautuu matkailijaryhmille tänä kesänä  Luettu 1.2.2012 
* [Lounais-Suomen ympäristökeskus: Örön Natura-alue](https://www.ymparisto.fi/fi-FI/Luonto/Suojelualueet/Natura_2000_alueet/Oro(5807))  Luettu 1.2.2012 

### Viitteet

## Aiheesta muualla

*Örön linnakesaari; Luontoon.fi, Metsähallitus
Schreyer

**Schreyer** voi viitata seuraaviin henkilöihin:

* Edward Schreyer (s. 1935), kanadalainen poliitikko
* Stefan Schreyer (s. 1946), itäsaksalainen kymmenottelija
County-luokka (hävittäjä)

**County-luokka** oli Britannian kuninkaallisen laivaston ensimmäinen ohjushävittäjäluokka, johon kuului kahdeksan 1962-1996 palvellutta alusta. Neljä aluksista on myyty palveluksesta poiston jälkeen Chilelle. 

## Alukset

## Lähteet
*

### Viitteet
Vaarunvuoret

**Vaarunvuoret** on Jyväskylän Korpilahdella Päijänteen Korospohjan itäpuolella sijaitseva vuorialue. Vuoret kohoavat enimmillään 200 metrin korkeuteen merenpinnasta vieressä sijaitsevan Päijänteen 78 metristä. 

## Luonto
Vaarunvuorten alueelle on perustettu noin 600 hehtaarin laajuinen Natura 2000-alue, johon kuuluu useita luonnonsuojelualueita, jotka on perustettu osana vanhojen metsien ja lehtojen suojeluohjelmia. Aivan Päijänteen rannalla sijaitsee kivikkoinen jyrkänne Vaarunjyrkkä. Maastonmuodon, pienilmaston ja osin emäksisen kallioperän yhdistelmänä paikalle on syntynyt niin sanottu etelävuori, jonka ainutlaatuiseen kasvillisuuteen kuuluu sekä alueen sijaintiin nähden levinneisyydeltään eteläistä että pohjoista lajistoa. Vaarunjärven laskupuron lehdossa kasvaa lukuisia Keski-Suomessa uhanalaisia lehtokasveja, vuorijalavia sekä Suomen pohjoisin luonnonvarainen euroopanpähkinäpensas.

## Voimalaitosprojekti

Imatran Voima tutki mahdollisuutta pumppuvoimalaitoksen rakentamiseen Vaarunvuorelle energian varastointia varten. Hanketta nousi vastustamaan Vaarunvuori-liike, joka vastusti voimalan  toteuttamista luontoarvoiltaan merkittävälle paikalle, ja siitä luovuttiin.

## Lähteet
* Keski-Suomen ympäristökeskus: Vaarunvuorten  Natura-alue  Luettu 1.2.2012 

### Viitteet
Arvo (lehti)

**Arvo** oli SAK:n nuorten lehti, jota julkaistiin vuosina 2001–2013. Arvon kappalemääräinen levikki oli 104&nbsp;500 ja sivumäärä 48. SAK:laiset liitot lähettivät Arvoa 18–35-vuotiaille jäsenilleen neljästi vuodessa. Vuodesta 2005 lähtien ilmestyi lisäksi Vappu-Arvo, jota oli jaettu SAK:laisissa vapputapahtumissa. Sen levikki oli noin 45&nbsp;000 kpl.

Lehden julkaiseminen lopetettiin vuonna 2013 usean SAK:n jäsenliiton peruttua tilauksensa.

## Historia
SAK aloitti nuortenlehden julkaisemisen vuonna 1995 *ZigSak*-lehdellä. ZigSakia seurasi vuonna 1998 *Ay*. Arvo ilmestyi vuodesta 2001 lähtien. Nuortenlehti ilmeistyi neljä kertaa vuodessa koko julkaisuajan läpi. 

Arvoa tehtiin alusta alkaen yhteistyössä Alma 360 Asiakasmedian kanssa. Arvon ulkonäöstä vastasivat ad:t 
*Mia Noronkoski 2001–2009 
*Mika Soikkeli 2009–2013

Arvo palkittiin seuraavissa kilpailuissa:
*2001 Postin asiakaslehtikilpailun voitto sarjassa henkilöstö- ja järjestölehdet
*2004 Voitto toisen kerran Postin asiakaslehtikilpailussa (henkilöstö- ja järjestölehdet)
*2005 Kunniamaininta Postin asiakaslehtikilpailussa (henkilöstö- ja järjestölehdet)
*2008 Aikakausmedian Paras ilmeuudistus -kilpailun voitto, Arvon ad Mia Noronkoski palkittiin vuoden 2009 Ajankuva-gaalassa

### Päätoimittajat
*Sami Turunen 2001–2004
*Sanni Halla-aho 2005–2013

## Lähteet
*Arvo Suomen suurin nuortenlehti. SAK 
### Viitteet

## Aiheesta muualla
Arvon näköisversio
Innojok

**Innojok Oy** on tekniikan tohtori Jukka Jokiniemen vuonna 1993 Helsingissä perustama yritys. Yritys on valaisinalan yritys, jonka toimintaan kuuluvat valaisinten ja kirkasvalojen suunnittelu, valmistus, maahantuonti ja markkinointi. Innojokin tuotemerkit ovat Innolux Design ja Innosol.

Innojok Oy suunnittelee ja toteuttaa valaistuksia työ- ja asuinympäristöihin. Yritys myös konsultoi julkisten tilojen valaistuksen suunnittelijoita ja toteuttajia. Innojokin suunnittelemiin ja markkinoimiin Innolux-valaisimiin kuuluu yleis- ja sisustusvalaisimia sekä työtila-, ulko- ja suurennuslasivalaisimia. Innolux Design -malliston valaisimet ovat Suomessa valmistettuja, tunnettujen suomalaisten muotoilijoiden klassikkovalaisimia sekä moderneja malleja. Muut tuotteet valmistetaan pääosin Suomessa. Innosol-kirkasvalolaitteet ovat Det Norske Veritasin sertifioimia lääkinnällisiä laitteita. Innojokin tuotteilla on oikeus käyttää Suomalaisen Työn Liiton Avainlippu-tunnusta.

Yrityksen perustaja Jukka Jokiniemi on näkövammainen. Hän sokeutui silmänpohjan rappeuman vuoksi vähitellen kymmenessä vuodessa saatuaan tietää sairaudesta 1981. Innojokin valaisinsuunnittelussa lähtökohtana onkin käsite Design for All, mikä tarkoittaa että heikkonäköisille ja muille erityisryhmille soveltuva valaistus palvelee samalla kaikkia ihmisiä.

Innojok Oy työllistää noin 25 henkilöä. Liikevaihto oli 5,7 miljoonaa euroa vuonna 2014. Yritys vie valaisimia noin 20 maahan. Suomessa yrityksellä on toimisto ja tehtaanmyymälä Helsingin Kurkimäessä sekä logistiikkakeskus Keravalla.

### Muotoilijat
* Yki Nummi
* Lisa Johansson-Pape
* Eero Aarnio
* Milla Björk-Vartiainen
* Brita Flander
* Martti Jännes
* Isa Kolehmainen
* Teija Marjamaa
* Timo Niskanen
* Pauli Partanen
* Eero Sairanen
* Terhi Tuominen

## Palkinnot ja huomionosoitukset
* Wallpaper* Design palkinto 2011 INNOSOL Kubo –kirkasvalohoitolaitteelle Best brightener-kategoriassa, Wallpaper*, Englanti (helmikuu 2011)   
* Red Dot -palkinto 2010 INNOSOL Kubo –kirkasvalohoitolaitteelle, Design Zentrum Nordhein Westfalen, Saksa 
* European Consumers Choice Award 2009-2010 Rondo ja Sunny kirkasvalohoitolaitteet, European Consumers Choice, Bryssel, Belgia 
* Vuoden Sähköinsinööri 2010 Tekniikan tohtori Jukka Jokiniemi, Sähköinsinööriliitto ry 
* Sisustusilmiö 2009 palkinto Habitare messut-09, Sisustussuunnittelijat Si ry 
* Vuoden 2008 esimerkillinen vammaistyöllistäjä, VATES-säätiö 
* Vuoden 2004 näkövammaisyrittäjä, Näkövammaisten Keskusliitto

## Lähteet

## Aiheesta muualla
* You Tube - Jukka Jokiniemi Ted EX seminaarissa
* Los Angeles Times - New Finnish Design Scenarios exhibit has a light touch
*Wallpaper palkitsi Eero Aarnion kirkasvalolampun
* Helsingin kaupunki - Innojok markkinoi kirkasvaloa, designvalaisimia
* MTV3 T.i.l.a. - Uusia kotimaisia valaisimia ja uustuotannon klassikkoja)
* Glorian koti – Valoa kaikille 
* Loistovinkki - Piristävää kirkasvalohoitoa pimeyteen 
* Loistovinkki - Kauniit ja rohkeat valaisimet
* Liv – Unelma mökki
* CNN - Helsinki's battle against the darkness
In My Memory

**In My Memory** on Tiëston ensimmäinen studioalbumi ja sen ilmestymispäivä oli 15. huhtikuuta 2001. Singleinä albumilta julkaistiin Flight 643, Suburban Train ja Lethal Industry. Suomen singlelistalla Suburban Train oli sijalla 20.

## Kappaleet

# 
# 
# 
# 
# 
# 
# 
# 
# 

## Aiheesta muualla

* Tiëston viralliset sivut
* Flight 643 -musiikkivideo
* Suburban Train -musiikkivideo
* Lethal Industry -musiikkivideo
Natriumsulfiitti

**Natriumsulfiitti** (Na2SO3) on epäorgaaninen natrium- ja sulfiitti-ioneista muodostuva ioniyhdiste. Sitä käytetään sellun valmistuksessa, veden ja tekstiilien käsittelyssä sekä elintarvikelisäaineena.

## Ominaisuudet
Natriumsulfiitti on kiinteää valkoista jauhetta ja esiintyy usein kidevedellisenä heptahydraattina (Na2SO3·7H2O). Se on pelkistin, mutta kuivana stabiili aina 100&nbsp;°C lämpötilaan saakka. Kostea ilma hapettaa sen kuitenkin nopeasti natriumsulfaatiksi. Kuumennettaessa yli 600&nbsp;°C lämpötilan natriumsulfiitti disproportioituu natriumsulfaatiksi ja natriumsulfidiksi. Yli 900&nbsp;°C lämpötiloissa hajoamistuotteina syntyy natriumoksidia ja rikkidioksidia. Natriumsulfiitti liukenee hyvin veteen ja liukoisuus on suurimmillaan 33&nbsp;°C lämpötilassa. Liuokset ovat emäksisiä ja 1-massaprosenttisen liuoksen pH on noin 9,8. Yhdisteen vesiliuokset hapettuvat helposti.

## Valmistus
Natriumsulfiittia valmistetaan johtamalla rikkidioksidikaasua natriumhydroksidin tai natriumkarbonaatin suspensioon. Reaktorin lämpötila on 60&ndash;80&nbsp;°C, koska tällöin kiteiden erottuminen on helpointa. Kidevedetöntä yhdistettä saadaan käyttämällä natriumvetysulfiitin ja natriumhydroksidin seosta. Kiteet sentrifugoidaan ja kuivataan.
:2 NaOH + SO2 → Na2SO3 + H2O

Yhdistettä saadaan myös neutraloimalla natriumkarbonaatilla natriumvetysulfaattiliuoksia ja resorsinolin valmistuksen sivutuotteena.

## Käyttö
Tärkein natriumsulfiitin käyttökohde on sellunvalmistus. Natriumsulfiittia käytetään sekä happamissa että neutraaleissa olosuhteissa ja se liuottaa ligniiniä. Yhdiste on pelkistin ja sen vuoksi sitä käytetään poistamaan happea vedestä sekä klooria paperi- ja tekstiiliteollisuuden prosesseissa sekä vedestä. Sitä käytetään myös valokuvauksessa filmien säilöntäaineena ja myös valokuvan kehityksen yhteydessä. Natriumsulfiittia käytetään myös säilöntäaineena, esimerkiksi kuivatuissa hedelmissä ja sen E-koodi on E221. Natriumsulfiitista valmistetaan natriumtiosulfaattia ja se reagoi orgaanisten yhdisteiden kanssa muodostaen sulfonaatteja.

## Lähteet

## Aiheesta muualla
*
Cordeauxia edulis

**Cordeauxia edulis** on hernekasveihin kuuluva pensasmainen kasvi, jota tavataan Afrikassa. Kasvista käytetään myös nimitystä **yeheb**, ja se tuottaa ihmisravinnoksi ja rehuksi kelpaavia pähkinämäisiä siemeniä.

Lajia tavataan Etiopiassa ja Somaliassa. *Cordeauxia edulis* on harvinaistunut ylikäytön, karjan laiduntamisen ja kuivuuden takia huomattavasti, ja se on luokiteltu erittäin uhanalaiseksi lajiksi.

## Lähteet
Vernon Davis

**Vernon Leonard Davis** (s. 31. tammikuuta 1984, Washington, D.C.) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän pelaa tällä hetkellä NFL-liigan Washington Redskinsissa. Davisin nuorempi veli, Vontae Davis on myös pelannut NFL-liigassa kulmapuolustajana.

## NFL-ura
San Francisco 49ers varasi Marylandin yliopistossa pelanneen Davisin vuoden 2006 NFL:n varaustilaisuudessa ensimmäisen kierroksen kuudentena pelaajana.

Davis solmi 49ersin kanssa kesällä 2010 viiden vuoden jatkosopimuksen, arvoltaan 37 miljoonaa dollaria. Sopimus teki hänestä liigan parhaiten palkatun sisemmän laitahyökkääjän. Davis pelasi yhteensä kymmenen kautta 49ersissa. Hänet myytiin kesken kauden 2015 Denver Broncosiin vaihdossa kahteen varaustilaisuuden varausvuoroon. Broncos voitti tuolla kaudella Super Bowlin. Davisin pitkä pelaajasopimus päättyi tuohon kauteen ja hän teki seuraavaksi kaudeksi yksivuotisen sopimuksen Washington Redskinsin kanssa.

Maaliskuussa 2018 Davis teki kolmivuotisen jatkosopimuksen Redskinsin kanssa.

## Lähteet

## Aiheesta muualla
Samsung Galaxy Ace

**Samsung Galaxy Ace** on Samsung Electronicsin kosketusnäytöllä varustettu älypuhelin, joka julkaistiin helmikuussa 2011. Puhelimessa on 3,5 tuuman näyttö (resoluutio 320 × 480) ja 800 MHz prosessori. Kameran tarkkuus on 5 megapikseliä ja se on höystetty LED-salamalla. Galaxy Ace:a on julkaistu myöhemmin 832&nbsp;MHz prosessorilla toimiva GT-5830i versio ja Ace Plus. Ace Plus -versiossa on kehittyneempi käyttöjärjestelmä, ja isompi näyttö ja kameran paikka siirretty puhelimen reunasta keskelle puhelimen takaosassa. Puhelimessa on microSD-korttipaikka (enintään 32 gigatavua).

## Lähteet
* Samsung Galaxy Ace - Ominaisuudet 

### Viitteet
Kelpo mies Afrikassa

**Kelpo mies Afrikassa** (engl. *A Good Man in Africa*) on vuonna 1994 julkaistu komediaelokuva, joka perustuu William Boydin samannimiseen romaaniin. Elokuvan pääosia esittävät Colin Friels, Sean Connery, John Lithgow, Diana Rigg, Louis Gossett Jr., Joanne Whalley ja Sarah-Jane Fenton. Elokuvan on ohjannut Bruce Beresford.

## Aiheesta muualla
* 
* 
*
Gaston Aumoitte

**Gaston Aumoitte** (19. joulukuuta 1884 Hanoi, Vietnam – 30. joulukuuta 1957 Sainte-Foy-la-Grande) oli ranskalainen kroketinpelaaja ja olympiavoittaja. Hän voitti kultaa yhden pallon yksinpelissä vuoden 1900 olympialaisissa Pariisissa.

Hän voitti kultaa myös paripelissä Georges Johinin kanssa. Muita osanottajia ei paripelissä ollut.

## Lähteet

* sports-reference 
* World Croquet Federation
Pyhän Joosefin roomalaiskatolinen kirkko (Mobile)

**Pyhän Joosefin roomalaiskatolinen kirkko** () on kirkko Mobilen kaupungissa Alabaman osavaltiossa Yhdysvalloissa. Kirkko valmistui vuonna 1907. Vuonna 1991 kirkko pääsi National Register of Historic Places -rekisteriin. Kirkko edustaa tyyliltään uusgoottilaista arkkitehtuuria. Kirkko on muurattu tiilistä.

## Lähteet
*
Ric Todd

**Damian Roderic "Ric" Todd** (s. 1959 Sussex) on brittiläinen diplomaatti. Hänestä tehtiin syyskuussa 2011 Turks- ja Caicossaarten kuvernööri Gordon Wetherellin seuraajana. Aiemmin Todd oli toiminut muun muassa Yhdistyneen kuningaskunnan suurlähettiläänä Slovakiaan ja Puolaan.

Todd opiskeli historiaa Oxfordissa ja aloitti työnsä Foreign and Commonwealth Officen palveluksessa vuonna 1980.

## Lähteet
S.O.S. Titanic

**S.O.S. Titanic** on vuonna 1979 ilmestynyt televisioelokuva, joka kertoo vuonna 1912 sattuneesta Titanicin haaksirikosta laivan matkustajien näkökulmasta. Elokuvan keskeisimpiä hahmoja esittävät David Janssen, Beverly Ross, Cloris Leachman, Susan Saint James, David Warner, Geoffrey Whitehead, Ian Holm, Helen Mirren, Harry Andrews ja Jerry Houser. Elokuvan on ohjannut William Hale. Elokuvan juoni keskittyy kolmeen eri matkustajaryhmään laivan ensimmäisessä, toisessa ja kolmannessa luokassa.

## Aiheesta muualla
*
Georges Johin

**Georges Édouard Johin** (31. heinäkuuta 1887 Pariisi – 6. joulukuuta 1955 Tessancourt-sur-Aubette) oli ranskalainen kroketinpelaaja ja olympiavoittaja. Hän voitti hopeaa yhden pallon yksinpelissä vuoden 1900 olympialaisissa Pariisissa.

Hän voitti myös kultaa paripelissä Gaston Aumoitten kanssa. Muita osanottajia ei paripelissä ollut.

## Lähteet

* sports-reference 
* World Croquet Federation
Chrétien Waydelich

**Chrétien Waydelich** (28. marraskuuta 1841 Strasbourg – 7. syyskuuta 1917 Pariisi) oli ranskalainen kroketinpelaaja ja olympiavoittaja. Hän voitti kultaa kahden pallon yksinpelissä vuoden 1900 olympialaisissa Pariisissa.

Hän voitti lisäksi pronssia yhden pallon yksinpelissä.

## Lähteet

* sports-reference 
* World Croquet Federation 

### Viitteet
Maurice Vignerot

**Maurice Marie Joseph Vignerot** (25. marraskuuta 1879 Pariisi – 28. syyskuuta 1953 Gap) oli ranskalainen kroketinpelaaja ja olympiamitalisti. Hän voitti hopeaa kahden pallon yksinpelissä vuoden 1900 olympialaisissa Pariisissa.

## Lähteet

* sports-reference 
* World Croquet Federation
Merijuolavehnä

**Merijuolavehnä** eli **haprajuola** eli **merijuola** (*Elytrigia juncea*, syn. *Elytrigia junceiformis*, *Elymus farctus*) on monivuotinen heinäkasvi, joka muistuttaa juolavehnää (*Elymus repens*). Sitä tavataan Euroopan ja lähimaanosien merenrannoilla.

## Ulkonäkö ja koko
Merijuolavehnä kasvaa 15–50 senttimetriä korkeaksi. Sen varsi ja lehdet ovat sinivihreät ja siniharmaat. Kukintona on 4–20 cm pitkä harsu tähkä. Tähkässä on 4–9 3–8-kukkaista 15–28 millimetriä pitkää tähkylää. Merijuolavehnä risteytyy helposti juolavehnän kanssa.

## Levinneisyys
Merijuolavehnän levinneisyysaluetta ovat Euroopan, Pohjois-Afrikan ja Lähi-idän merenrannat. Se kasvaa Välimeren, Mustanmeren, Itämeren, Pohjanmeren ja Ison-Britannian, Irlannin, Ranskan, Espanjan ja Portugalin alueiden Atlantin valtameren rannoilla. Pohjoismaissa merijuolavehnä on eteläinen merenrantahietikoilla kasvava laji.

## Merijuolavehnä Suomessa
Suomessa kasvaa merijuolavehnän alalaji merivehnä (*Elymus farctus* ssp. *boreoatlanticus*, aiemmin *Elymus farctus* ssp. *boreali-atlanticus*). Se on rauhoitettu laji ja arvioitu vaarantuneeksi, aiemmin äärimmäisen uhanalaiseksi. Merivehnän kasvupaikkoja tunnetaan Suomessa Kemiönsaaren Öröstä, Paraisten Jurmosta ja Hangosta.

## Lähteet

## Aiheesta muualla
* Den virtuella floran: Strandkvickrot (''Elytrigia juncea'' (L.) Nevski)
Paula Kann

**Paula Kann** (1. helmikuuta 1922 Wien, Itävalta &ndash; 2. marraskuuta 2001 Franconia) oli yhdysvaltalainen alppihiihtäjä. Hän edusti seuratasolla Eastern Slope Ski Clubia.

Itävaltalaissyntyisen Kannin perhe muutti Yhdysvaltoihin tämän ollessa pieni lapsi. Hän voitti syöksylaskussa kotimaansa mestaruuden vuonna 1946 ja tapasi seuraavan vuoden maan mestaruuskisoissa sveitsiläisen alppihiihtäjä Paul Valarin, jonka kanssa hän meni naimisiin vuonna 1950. Kann osallistui Sankt Moritzin olympialaisiin 1948, joissa hän oli pujottelussa yhdestoista ja syöksylaskussa kahdeskymmeneskahdeksas.

Kann ryhtyi uransa jälkeen lasketteluopettajaksi, ja hänen miehensä oli samassa ammatissa. Hänet nimettiin Yhdysvaltain alppihiihdon kunniagalleriaan vuonna 1970.

## Lähteet
Terumi Kurata

**Terumi Kurata** (; s. 1. helmikuuta 1951 Kumamoton prefektuuri) on japanilainen entinen käsipalloilija.

Kurata osallistui olympialaisiin kerran, Montréalissa 1976. Japanin joukkue sijoittui tuolloin turnauksessa viidenneksi ja Kurata oli kisojen paras maalintekijä 28 osumallaan.

## Lähteet
Rauno Söderholm

**Rauno Söderholm** (21. joulukuuta 1951 Helsinki – 30. toukokuuta 2010 Helsinki) oli suomalainen kirjailija, runoilija, filosofi sekä politiikan tutkija. 

Hän oli perustamassa ja toimitusjohtajana Kustannus Oy Harppuunassa, joka julkaisi useiden kirjailijoiden teoksia.

## Teokset
*Stadin klappit (1986)
*Rakkauden löylyssä (1995)
*Kirjailijan osmansolmu (1996) 
*Vielä julkaisemattomia runokirjoja
*Julkaisemattomia tutkimuksia ja romaaneja
Sulaiman Juma Al-Habsi

**Sulaiman Juma Obaid Al-Habsi** (; s. 1. helmikuuta 1970) on omanilainen entinen yleisurheilija, joka kilpaili pikajuoksussa.

Al-Habsi osallistui olympialaisiin kerran, Soulissa 1988. Hän oli 400 metrillä alkueränsä viides eikä päässyt jatkoon ja juoksi myös maansa 4 × 400 metrin viestijoukkueessa, joka niin ikään putosi alkuerissä. Al-Habsi juoksi vuonna 1988 400 metrin ennätyksekseen ajan 47,9 sekuntia.

## Lähteet

* Al-Habsin profiili sports-reference.com -sivustolla
Look Around (Red Hot Chili Peppersin kappale)

**Look Around** on Red Hot Chili Peppersin kappale, joka löytyy yhtyeen vuoden 2011 albumilta I'm with You. Kappale julkaistiin albumin kolmantena singlenä 25. tammikuuta 2012.

## Musiikkivideo
Kappaleen musiikkivideo kuvattiin yhdellä otolla ja sen ohjasi Robert Hales. Hän oli tyytyväinen videon lopputulokseen, sekä yhtyeen panokseen videota tehdessä. Videolla yhtyeen jäsenet ovat jokainen omassa huoneessaan ja heitä kuvattiin samaan aikaan neljällä eri kameralla. Jokainen huone kuvaa jäsenen persoonallisuutta, joten tavarat videon huoneissa ovat pitkälti heidän omiaan.

Videossa laulaja Anthony Kiedisin huoneessa ovat myös hänen tyttöystävänsä Charlotte Free, poikansa Everly Bear Kiedis sekä hänen koiransa. Basisti Flea tanssii huoneessaan alushousuissa yhdessä tyttöystävänsä Sandha Khinin kanssa. Rumpali Chad Smith on kylpyhuoneessa, jossa on myös nyrkkeilysäkki. Kitaristi Josh Klinghoffer on hämärässä huoneessa, jossa on vain pieni lamppu ja pöytä.

## Lähteet
Jacques Sautereau

**Marie Maurice Jacques Alfred Sautereau ** (7. syyskuuta 1860 Louveciennes – 23. marraskuuta 1936 Saint-Mandé) oli ranskalainen kroketinpelaaja ja olympiamitalisti. Hän voitti pronssia kahden pallon yksinpelissä vuoden 1900 olympialaisissa Pariisissa. 

## Lähteet

* sports-reference 
* World Croquet Federation
Alf Mayer

**Alfons ”Alf” Mayer** (1. helmikuuta 1938 Weiler im Allgäu, Saksa – 2. marraskuuta 2021 Kitchener, Ontario, Kanada) oli kanadalainen ampuja.

Mayer osallistui olympialaisiin kahdesti, vuosina 1968 ja 1972. Hän oli Méxicossa 1968 50 metrin pienoiskiväärin moniasentokilpailussa 38. ja sijoittui samassa lajissa 42:seksi Münchenin kisoissa 1972. Mayer oli vuonna 1972 mukana myös saman aseen makuuasennon kisassa, jossa hän oli 47. paras.

## Lähteet
* 

### Viitteet
Club Life Volume One – Las Vegas

**Club Life Volume One – Las Vegas** on Tiëston miksauskokoelma-albumi ja sen ilmestymispäivä oli 5. huhtikuuta 2011. Albumilla Tiësto on mukana kappaleissa C'mon, Zero 76, Don't Ditch, Slumber, We Rock ja Girls with Bangs. Las Vegas -albumi oli esimerkiksi Yhdysvaltain tanssi/elektronisen musiikin albumilistan sijalla kolme. Tuona aikana Tiëston kiertue, Club Life oli nimetty albumin mukaan.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla

* Tiëston viralliset sivut
* C'mon -musiikkivideo
* Zero 76 -musiikkivideo
René Djian

**René Djian** (1. helmikuuta 1927 Pariisi – 11. marraskuuta 2024 Erquy) oli ranskalainen yleisurheilija, joka kilpaili keskimatkojen juoksussa. Hän edusti seuratasolla Stade Françaisia.

Djian osallistui olympialaisiin ensimmäistä kertaa Helsingissä 1952. Hän oli tuolloin 800 metrillä alkueränsä viimeinen eikä siis päässyt jatkoon. Hän juoksi vuonna 1955 matkan ennätyksensä 1.49,5 ja sai Välimeren kisoista hopeaa. Djian pääsi 800 metrillä välieriin saakka Melbournen olympialaisissa 1956 ja jäi tuolloin vain kolmen sekunnin sadasosan päähän finaalipaikasta.

## Lähteet
Filmfare Awards South

**Filmfare Awards South** on yksi Etelä-Intian merkittävimpiä elokuvapalkintoja, jonka The Times Group jakaa vuosittain edellisen vuoden menestyneimmille kannadan-, tamilin-, telugun- ja malajalaminkielisille elokuville ja niiden tekijöille. Ensimmäisen kerran palkintoja jaettiin Chennaissa vuonna 1954. Alun perin vain tamilin- ja telugunkieliset elokuvat olivat Filmfare Awards South -palkinnon piirissä, mutta vuonna 1966 lisättiin palkintokategoriat malajalaminkielisille ja 1969 kannadankielisille elokuville.

## Palkintokategoriat

Jokaisella neljällä osallistujakielellä on oma sarjansa, jonka sisällä ehdokaselokuvat kilpailevat seuraavista palkinnoista:
* Paras elokuva
* Paras ohjaus
* Paras miesnäyttelijä
* Paras naisnäyttelijä
* Paras miessivuosa
* Paras naissivuosa
* Paras musiikki
* Paras sanoittaja
* Paras mieslaulaja
* Paras naislaulaja

Lisäksi valitaan teknisiä ja erikoispalkintoja:

* Paras toimintaohjaaja
* Paras taiteellinen ohjaaja
* Paras kuvaaja
* Paras koreografi
* Paras leikkaus
* Erikoispalkinto
* Elämäntyöpalkinto
* Paras miesensikertalainen
* Paras naisensikertalainen
* Paras puvustus

## Ennätyksiä

Vuonna 2005 tamilinkielinen psykologinen trilleri *[[Anniyan]]* sekä telugunkielinen *[[Nuvvostanante Nenoddantana]]* kumpikin voittivat kahdeksan palkintoa, mikä on suurin määrä yhden elokuvan voittamia Filmfare Awards South -palkintoja.

Tekijöistä eniten palkintoja on kerännyt näyttelijä Kamal Haasan, jolla on seitsemäntoista voittoa kahdestakymmenestäkolmesta ehdokkuudesta.

Peräkkäisiä voittoja on eniten, yhdeksän kappaletta, säveltäjä A. R. Rahmanilla, joka voitti palkinnon vuosina 1992–2000. Yhteensä Rahmanilla on palkintoja neljätoista.

## Katso myös
* Filmfare Awards, vastaava palkinto hindinkieliselle elokuvateollisuudelle.
* Filmfare Awards East, vastaava palkinto itäintialaisille elokuvateollisuuksille.

## Lähteet
Sui Jianshuang

**Sui Jianshuang** (; s. 1. helmikuuta 1989 Shenyang) on kiinalainen rytminen voimistelija ja olympiamitalisti. Hän voimisteli Pekingin olympialaisissa 2008 maansa hopeaa voittaneessa joukkueessa, joka hävisi 0,225 pisteellä kilpailun voittaneelle Venäjälle.

## Lähteet
Tarhaneito

**Tarhaneito** (*Nigella damascena*) on Välimeren alueella alkuperäisenä kasvava neitojen sukuun kuuluva leinikkikasvilaji. Sitä viljellään koristekasvina.

## Ulkonäkö ja koko
Tarhaneito on yksivuotinen ja kasvaa 7–50 senttimetriä korkeaksi. Sen varsi on pystykasvuinen ja tyveltä haarova. Lehdet ovat 2–3 kertaan hienoliuskaiset. Tarhaneidon kukat ovat 1,2–4,2 cm leveät. Kukissa on viisi suippoa vaaleansinistä kehälehteä ja pieniä kaksihuulisia mesilehtiä. Hedelmä on muna–pallomainen kota.

## Lähteet

## Aiheesta muualla
* Kasviatlas: Tarhaneito (''Nigella damascena'') Suomessa.
* Puutarha.net: Tarhaneito (''Nigella damascena'')
* ITIS: ''Nigella damascena'' 
* United States Department of Agriculture (USDA): ''Nigella damascena'' 
* Flora of North America: ''Nigella damascena''
Abit

**Abit** oli taiwanilainen tietokonekomponentteja valmistava yritys. Abit lopetti emolevyjen valmistamisen vuonna 2008.
Hopeakurho

**Hopeakurho** (*Carlina acaulis*) on Euroopassa kasvava matala, piikikäs asterikasvi. Sitä kasvatetaan koristekasvina.

## Ulkonäkö ja koko
Hopeakurho kasvaa 5–15 senttimetriä korkeaksi. Sen lehdet ovat pitkät ja pariliuskaiset, hampaiset ja seittikarvaiset. Hopeakurhon mykerökukinto on kooltaan 3–8 cm. Sisempien kehtosuomujen ulkopinta on väriltään hopeanharmaan vaaleanpunainen. Kukat ovat valkeat–violetinruskeat. Hedelmänä on lenninhaivenellinen pähkylä.

## Lähteet

## Aiheesta muualla
* Puutarha.net: Hopeakurho (''Carlina acaulis'')
Espoon Pesis

**Espoon Pesis** on espoolainen  vuonna 1995 nimellä **Niittykummun Pesis** perustettu pesäpallon erikoiseura. Seuran naisten edusjoukkue pelaa Suomensarjassa ja miesten edustusjoukkue pelaa Maakuntasarjassa kaudella 2025.

## Historia
### Niittykummun Pesisksestä Espoon Pesikseen
Niittykummun Pesiksen perustamiskirja päivättiin 24. marraskuuta 1995 perustajajäseninään Raija Kortelainen, Birgitta Juntumaa, Tarja Väänänen ja Ari Peltomaa. Ensimmäisenä kautenaan vuonna 1996, Niittykummun Pesiksen toiminnassa oli mukana viisi joukkuetta jotka osallistuivat Suur-Helsingin sarjoihin. Ensimmäisenä kautena seuran E-pojat voittivatkin kyseisen sarjan mestaruuden.

Vuoden 2001 aikana seurassa käynnistyi nimenvaihtoprosessi minkä seurauksena seura sai syksyllä uuden nimen, NiPe Espoo.Seuran toiminta keskittyi vuosien ajan lähinnä noin kuuden juniorijoukkueen ympärillä sekä tytöissä että pojissa. Vuonna 2004 seuran toimintaan tuli mukaan ensimmäistä kertaa myös miesten edustusjoukkue joka pelasi ensimmäisenä kautenaan aluesarjassa. Vuoden 2005 aikana seura lähensi yhteistyötä mm. naapuriseura Puna-mustien kanssa. Tytöt voittivat yhdistelmäjoukkueella alueellisen leirikarsinnan ja sijoittuivat valtakunnallisesti sijalle 15. Samana vuonna miesten joukkue pelasi ensimmäistä kertaa alueen Maakuntasarjassa.

Vuonna 2006 seuran joukkuemäärä oli kasvanut jo 16:een. Seuran miehet pelasivat Puna-Mustista Espoon Pesiksen nimelle siirretyllä joukkueella ensimmäistä kertaa Suomensarjassa.

Vuonna 2007 Poikajoukkueita oli yhteensä 8, joista E- ja D-ikäluokassa sekä peli- että kilpasarjan joukkueet. Miesten joukkue pelasi edelleen maakuntasarjassa. Tyttöjoukkueita oli yhteensä 5 sekä lisäksi Lady-pesisjoukkue, joka voitti kuntopesissarjan ylivoimaisesti.

Vuonna 2008 Tyttöjoukkueita oli pelikauden alkaessa 5, joista C-tytöillä kilpa- ja pelisarjan joukkue. Naisjoukkueita oli 2, jotka pelasivat aluesarjaa. Naisten ykkösjoukkue sijoittui sarjassa toiseksi. Poikajoukkueita oli 7, joista E- D- ja C-ikäisissä kilpa- ja pelisarjan joukkueet – D-ikäisissä yhteensä 3 joukkuetta. C-poikien kilpasarjajoukkue voitti valtakunnallisen Nuorisoleirin pelisarjan ja sijoittui aluesarjassa hopealle. D-poikien kilpasarjajoukkue sijoittui alueen kilpasarjassa pronssille. Miesten joukkueet pelasivat aluesarjaa ja maakuntasarjaa, jossa sijoituttiin pronssille.

Kaudella 2019 Espoon Pesiksen naisten joukkue pelasi ensimmäisenä espoolaisjoukkeena Naisten ykköspesiksessä. Vuonna 2019 seura oli mukana toteuttamassa valtakunnallista Tenavaleiriä sekä vuonna 2021 eteläisen alueen E-junioreiden Itä-Länsi -otteluita.

## Kotikenttä
Espoon Pesis pelaa kotiottelunsa Espoonlahdessa sijaitsevassa Mailapuistossa, Olarinniityn hiekkatekonurmella, Tuuliniityn hiekkatekonurmella, Kilon koulun hiekkatekonurmella ja Saunalahden koulun kentällä. 

## Junioritoiminta

## Lähteet

## Aiheesta muualla
*Seuran kotisivut
Roope Pelo

**Roope Pelo** (s. 26. maaliskuuta 1976) on suomalainen tenori, joka laulaa Virtuoso-lauluyhtyeessä, Roope Pelo & Pelottomat -jazz/tanssimusiikiyhtyeessä ja Roope Pelo & The Fearlessissa. Hän on vuodesta 2011 lähtien toiminut Salon Viihdelaulajien kuoronjohtajana ja toimi vuosina 2007–2015 Halikon musiikkiyhdistyksen toiminnanjohtajana. Pelo oli myös ehdolla vuoden 2014 Tangomarkkinat-kilpailussa.

## Ura

### Koulutus
Pelo valmistui sähkövoima- ja automaatiotekniikanmekaanikoksi vuonna 1995, mutta ymmärsikin sen jälkeen haluavansa mieluummin laulajaksi. Hän aloitti lauluopintonsa vuonna 1997 Helsingin Konservatoriossa. Hän kävi vuosina 2000–2001 Oriveden musiikkilinjan ja sen jälkeen vuosina 2001–2002 Helsingin konservatorion muusikkolinjan. Hän opiskeli Helsingin ammattikorkeakoulussa kulttuurialan ammattikorkeakoulututkinnon pääaineenaan laulu, ja valmistui sieltä laulupedagogiksi 2008.

Pelon laulunopettajina ovat toimineet muun muassa Matti Pelo, Petri Pöyhönen, Mikko Pasanen ja Aki Alamikkotervo.

### Uran alku
Nuoruuden ja varhaisaikuisuuden 1990–2000 Pelo lauloi Halikko Ensembessä, joka saavutti Maltan kansainvälisessä laulukilpailussa 2. sijan. 17–20-vuotiaana hän toimi paikallisen Sonic Haze -yhtyeen solistina ja kiersi paikallisia ravintoloita ja kotibileitä.
  
22-vuotiaana Pelo kutsuttiin laulajaksi poikabändi Boomiin. Yhtye teki yhden levyn levy-yhtiö Sonylle ja kiersi sen jälkeen ympäri Suomea, antoi lehti-, radio- ja tv-haastatteluja sekä osallistui Onnenpyörä- ja Syksyn sävel -kilpailuihin. Muutamat yhtyeen kappaleet ylsivät jopa radiosoittojen ykkösiksi. 

Pelo lauloi Savonlinnan oopperakuorossa vuosina 2001–2004. 

Vuosina 2003–2007 Pelo oli Helsingin kaupunginteatterin musikaalilaulajana. Hän esiintyi muun muassa musikaaleissa Cherbourghin sateenvarjot, Miss Saigon ja Evita.

### Nykypäivä
Pelo on laulajana Roope Pelo & The Fearless -yhtyeessä. Lisäksi hän on ollut musiikkiyhtye Virtuoson jäsen vuodesta 2005 lähtien ja toiminut solistina erilaisissa kirkollisissa teoksissa ja oopperaproduktioissa, kuten Bachin kantaateissa, Mozartin Taikahuilussa (Taminon rooli), Pasatieri Signor Deluso (Leonin rooli), Brittenin Kesäyön Unelmassa (Lysanderin rooli), Pulaoopperassa ja Helsingin Kaupunginteatterin Cherbourghin sateenvarjoissa (Jeanin rooli).

Vuosina 2007–2015 Pelo oli Halikon Musiikkiyhdistyksen toiminnanjohtaja. Yhdistyksen tarkoitus on edistää musiikin harrastusta ja opetusta erityisesti lasten ja nuorten keskuudessa.

Vuonna 2014 Pelo perusti yhdessä Sanna Takatalo-Heinosen kanssa Tanssii ja Musisoi ry:n. Yhdistys järjestää kulttuuritapahtumia ja tanssikursseja.

## Lähteet

## Aiheesta muualla
* Roope Pelo & The Fearless
* Roope Pelo & Pelottomat
* Virtuoso virallinen sivu
* Virtuoso Facebook
* Virtuoso Twitter
* Virtuoso Instagram
* Virtuoso YouTube
* Salon Uimarit
* Salon Viihdelaulajat
Lapaluoto

**Lapaluoto** on asuinalue Raahessa Lapaluodon niemen tyvessä noin viisi kilometriä keskustasta lounaaseen. Lapaluodon satama sijaitsee kylän eteläpuolella niemen kärjessä.

Alun perin Lapaluoto on ollut tiivis työläisyhteisö, jossa asuivat läheisten Santaholman sahan, Ruukin lautatarhan, sataman ja Raahe Oy:n työntekijät. Kylällä oli aikoinaan kolme sekatavarakauppaa: Raahen Osuuskaupan (ROK:n) liike sekä Arvo Luodon ja Kalle Kuljun kauppaliikkeet.

Alueen pääväylä on Lapaluodon satamaan johtava yhdystie 8102. Lapaluodon satamaan johtava rautatie on linjattu varsinaisen Lapaluodon lähiön länsipuolitse.

## Lähteet
Claes Elmstedt

**Claes Yngve Elmstedt** (31. maaliskuuta 1928 – 14. helmikuuta 2018) oli ruotsalainen keskustalainen poliitikko. Hän oli valtiopäivien toisen kamarin jäsenenä vuosina 1965–1970 ja sitten yksikamaristen valtiopäivien jäsenenä vuosina 1971–1984. Hän oli viestintäministerinä Fälldinin hallituksessa vuosina 1981–1982 ja toimi Gotlannin läänin maaherrana vuosina 1984–1991.

## Lähteet
Endymion-luokka

**Endymion-luokka** oli Britannian kuninkaallisen laivaston kuuden 40-tykkisen viidennen luokan aluksen eli fregatin muodostama sotalaivaluokka. Sen ensimmäinen alus *HMS Endymion* laskettiin vesille vuonna 1797 ja viisi hieman paranneltua alusta vuosina 1813–1814.

Alusluokka oli kopio Ranskan laivastolta vallatusta *La Pomonesta*. Ensimmäinen alus valmistettiin tammesta mutta viisi muuta alusta kuusesta. Ne luokiteltiin helmikuussa 1817 neljännen luokan 48-tykkisiksi fregateiksi ja edelleen 50-tykkisiksi ja lopulta 44-tykkisiksi helmikuussa 1838.

## Luokan alukset

## Lähteet
*

### Viitteet
Agrostis rossiae

***Agrostis rossiae*** on röllien sukuun kuuluva heinäkasvi, jota tavataan vain Yellowstonen kansallispuistossa. Se kasvaa 5–15 senttimetriä pitkäksi, ja sen kasvupaikkana on lämpiävät vulkaaniset alueet. Kasvit kuolevat kuumuuteen jo heinäkuuhun mennessä.

## Ulkonäkö ja koko
*A. rossiae* kasvaa 5–15 senttimetriä pitkäksi, ja sen 1,2–5 senttimetriä pitkät ja 0,5–2 millimetriä leveät lehdet kasvavat varren alaosassa. Varren päässä on 2–6 senttimetriä pitkä röyhy, jossa kasvaa tiheästi tähkylöitä. Pienet kukat ovat muodostuneet 1,5 millimetriä pitkästä vihneettömästä kaleesta ja surkastuneesta helpeestä. Kasville on tyypillistä, että sen pienet kukat eivät aukea missään vaiheessa kokonaan. Ne ovat jo esillä helmi-maaliskuussa, mutta siemeniä kasvi ei tuota vielä silloin. Kasvi alkaa kuivua jo varhain kesällä, kun sitä lämmittää sekä maaperän lämpö että aurinko, ja jo heinäkuussa eläviä yksilöitä on jo vaikea löytää.

## Levinneisyys ja elinympäristö
*A. rossiae* on Yellowstonen kansallispuiston kotoperäinen laji. Sitä kasvaa vain Fireholejoen ja Shoshonejärven geysirlaaksoissa. Laji tarvitsee ilmeisesti juuri sopivan kostean ja lämpimän elinympäristön. Maaperän lämpötila lajin kasvupaikoilla on yleensä muutaman sentin syvyydessä noin 40 astetta. *A. rossiae* onkin yleensä kevään ensimmäisiä vihertäviä kasveja, kun se saattaa alkaa kasvaa jo tammikuun alkupuolella.

## Lähteet
* 
* 

### Viitteet

## Aiheesta muualla
* ITIS: ''Agrostis rossiae''
Abronia ammophila

***Abronia ammophila*** on ihmekukkakasvien heimoon ja hiekkaverbenoiden sukuun kuuluva kasvi, jota kasvaa vain Yellowstonen kansallispuiston alueella.

## Koko ja ulkonäkö
*A. ammophila* on monivuotinen kasvi, jonka pääjuuri talvehtii. Juuri on yleensä melko pystysuora ja jopa yli puoli metriä pitkä. Maavarsi sen sijaan kasvaa maanpinnan suuntaisesti, ja se kohoaa yleensä vain muutaman sentin maanpinnan yläpuolelle. Kukinnossa voi olla parikymmentä valkoista kukkaa, jotka ovat lyhyiden varsien päässä. Kasvin kukinta alkaa kesäkuun puolivälissä ja loppuu kylmän tulon aikaan kasvin jäätymiseen.

## Levinneisyys ja elinympäristö
*A. ammophila* kasvaa vain Yellowstonen kansallispuistossa, Yellowstonejärven rannalla hiekkaperäisessä maastossa. Vuoden 1998 tutkimuksen mukaan kasvilta löydettiin neljä kasvupaikkaa Yellowstonejärven rannalta ja kaikkiaan 8&nbsp;326 kasviyksilöä.

## Lähteet
*
*

### Viitteet

## Aiheesta muualla
*ITIS: ''Abronia ammophila'' 
*United States Department of Agriculture (USDA): ''Abronia ammophila'' 
*Flora of North America: ''Abronia ammophila''
Nokka (täsmennyssivu)

**Nokka** voi tarkoittaa seuraavia asioita:

* nokka, sarveistupen peittämistä pidentyneistä ylä- ja alaleuanluista syntynyt muodostuma linnuilla
* nokat (*Clianthus*), hernekasveja
* nokka, konetekniikassa nokka-akselista ulkoneva osa
* nokka, niemen kärki (esiintyy lähinnä paikannimissä)
* Nokka, kylä Hartolassa
* "Nokka", entinen Katajanokan vankila
* Nokka, ravintola Helsingissä
Pappinen (Joutsa)

**Pappinen** on yksi Joutsan kunnan kylistä. Pappinen sijaitsee Joutsan kirkonkylän luoteispuolella, Joutsan ja Luhangan yhdistävän Korpilahdentien eli seututien 610 varrella.

Kylässä on Joutsan korkein mäki, Tammimäki (242 m) näkötorneineen. Kylän pohjoispuolella on Leivonmäen kansallispuisto.

Kyläyhdistys ylläpitää entisestä kyläkoulusta tehtyä Pappistaloa.

## Lähteet

## Aiheesta muualla
* Pappisten kyläyhdistys 
### Kirjallisuutta
*Savitie, Riitta ym. (toim.): *Elämää Kulta-Pappisissa : kuvia, kertomuksia ja tositarinoita.* Like, 2001. .
Informaatiostrategia

**Informaatiostrategia** (engl. information strategy, data strategy) on menetelmä, jonka avulla maksimoidaan tiedon liiketoiminta-arvo. Tarpeen sellaisen luomiseen on muodostanut digitaalisen murroksen yrityksille ja muille organisaatioille tuoma paine yhdistettynä jatkuvasti kasvavaan datan määrään. Koko yrityksen kattava informaatiostrategia kattaa kaikki tiedon luontiin, päivittämiseen, käyttöön ja arkistointiin liittyvät prosessit.

Informaatiostrategian avulla voidaan mm.:
* Mahdollistaa uusia liiketoimintamalleja
* Tunnistaa riskit ja pullonkaulat sekä oikeat ratkaisut liittyen tiedon jakamiseen
* Integroida koko yrityksen data ja parantaa sen laatua
* Turvata systemaattisesti yritysdata ja suojata kuluttajan yksityisyydensuojaa
* Mallintaa tietoa tehokkaammin ja hyödyntää metadataa paremmin
* Valita tietokannat ja varastointituotteet, jotka parhaiten sopivat kokonaisarkkitehtuuriin
* Helpottaa Business Intelligence (BI) ja strukturoimattoman datan ratkaisujen käyttöönottoa
* Parantaa yrityksen tietokantojen suorituskykyä
* Virtaviivaistaa yrityksen päivittäisiä toimintoja ja säästää kustannuksia

## Informaatiostrategian osa-alueet

### Data Governance

* Tiedon liiketoiminta-arvon tunnistaminen
* Organisatoriset roolit ja vastuut
* Liiketoimintaprosessien kartoitus

### Datastandardit
* Datan määritelmät ja mallinnus
* Tietoturva ja yksityisyyden suoja
* Perustietojen hallinta
* Referenssidata
* Metadata
* Dokumenttien ja sisällön hallinta
* Strukturoimaton data

### Datan laatu
* Mittaaminen
* Raportointi
* Ennaltaehkäisevät ja korjaavat toimenpiteet

### Teknologia
* Business Intelligence ja tietovarastot
* Teknologiavalinnat
* Datan integroinnit

## Lähteet
* Adelman, Moss & Abai: "Data Strategy"
* Dama Finlandin kotisivut
* Dama Internationalin kotisivut
Mieskonmäki

**Mieskonmäki** on yksi Joutsan kunnan kylistä. Kylä sijaitsee Joutsan koillispuolella Hirvensalmelle vievän tien varrella Puulan ja Suonteen järvien välissä. Asukkaita kylällä on noin 230 ja asuttuja talouksia noin 100. Kesäasuntoja on noin 300. 

Mieskonmäen kylä jakautuu paikallisen määritelmän mukaan viiteen osaan, jotka ovat Kälänkylä (eli Kälä), Pylsynkylä (eli Pylsy), Vallaspelto, Pajumäki ja Kortesalmi.

Kylällä toimii luokkien 1–6 opetusta antava Mieskonmäen koulu. Paikallisia yhteisöjä ovat muiden muassa Mieskonmäen kyläseura, joka syntyi vuonna 2007 Mieskonmäen kyläyhdistyksen ja Mieskonmäen Maa- ja kotitalousseuran yhdistyessä, sekä Mieskonmäen vesiosuuskunta. Kyläseuran omistuksessa on seurantalo Sulon talo, jota käytetään perhejuhliin ja paikallisiin tapahtumiin. Puulan rannalla sijaitsee Koiviston uimaranta.

## Lähteet
Niemistenkylä

**Niemistenkylä** on yksi Joutsan kulmakunnista. Sijainti on Joutsan eteläpuolella Niemistenkyläntien varrella. Alue liitettiin Hartolasta Joutsaan 1991, ja paikalliset kutsuvat sitä nimellä Pussinpohja. Paikka on mainittu Heikki Peuraniemen kirjassa  *[[Pölliäisiä pussinpohjalta]]*.

## Lähteet
Suomi talviolympialaisissa 1960

**[[Suomi]]** saavutti **[[Talviolympialaiset 1960|Squaw Valleyn talviolympialaisista 1960]]** kahdeksan mitalia, joista kaksi oli kultaa, kolme hopeaa ja kolme pronssia. Kisojen mitalitilastossa Suomi sijoittui kuudenneksi.

## Mitalistit
### Kultaa
* Kalevi Hämäläinen – maastohiihto, miesten 50 km
* Toimi Alatalo, Veikko Hakulinen, Väinö Huhtala ja Eero Mäntyranta – maastohiihto, miesten 4×10 km viesti

### Hopeaa
* Veikko Hakulinen – maastohiihto, miesten 50 km
* Niilo Halonen – mäkihyppy, normaalimäki
* Antti Tyrväinen – ampumahiihto, 20 km

### Pronssia
* Veikko Hakulinen – maastohiihto, miesten 15 km
* Toini Pöysti, Siiri Rantanen ja Eeva Ruoppa – maastohiihto, naisten 3×5 km viesti
* Eevi Huttunen – pikaluistelu, naisten 3&nbsp;000 m

## Lähteet
* Finland at the 1960 Squaw Valley Winter Games  Olympics at Sports-Reference.com
Laitjärvi

**Laitjärvi** on yksi Joutsan kunnan kylistä. Kylä sijaitsee Joutsan kaakkoisosassa pitkän ja kapean Laitjärven rannalla ja kuuluu Laitjärven, Pynnölän, Uimaniemen ja Vehmaan kylätaajamien alueilla toimivan Uimaniemen seudun kyläyhdistyksen toimialueeseen.

## Lähteet